Document ID: 32000R1477

Komisijas Regula (EK) Nr. 1477/2000
(2000. gada 10. jūlijs),
ar kuru nosaka samazinātus lauksaimniecības komponentus un papildu nodokļus, ko no 2000. gada 1. jūlija piemēro tādu preču importam Kopienā atbilstīgi Eiropas līgumiem, uz kurām attiecas Padomes Regula (EK) Nr. 3448/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām precēm, kuras iegūst lauksaimniecības produktu pārstrādē [1], kurā jaunākie grozījumi izdarīti ar Regulu (EK) Nr. 2491/98 [2], un jo īpaši tās 7. pantu,
tā kā:
(1) Protokolā Nr. 3 par pārstrādātu lauksaimniecības produktu tirdzniecību starp Čehijas Republiku un Kopienu grozījumi izdarīti ar Protokolu, kas pēc paplašināšanās un Urugvajas raunda paredz pielāgot ar Čehijas Republiku noslēgto Eiropas Līgumu [3] un kas ir stājies spēkā 1998. gada 1. decembrī.
(2) Protokolā Nr. 3 par pārstrādātu lauksaimniecības produktu tirdzniecību starp Slovākijas Republiku un Kopienu grozījumi izdarīti ar Protokolu, kas pēc paplašināšanās un Urugvajas raunda paredz pielāgot ar Slovākijas Republiku noslēgto Eiropas Līgumu [4] un kas ir stājies spēkā 1998. gada 1. novembrī.
(3) Protokolā Nr. 3 par pārstrādātu lauksaimniecības produktu tirdzniecību starp Ungārijas Republiku un Kopienu grozījumi izdarīti ar Protokolu, kas pēc paplašināšanās un Urugvajas raunda paredz pielāgot ar Ungārijas Republiku noslēgto Eiropas Līgumu [5] un kas ir stājies spēkā 1999. gada 1. janvārī.
(4) Protokolā Nr. 3 par pārstrādātu lauksaimniecības produktu tirdzniecību starp Rumāniju un Kopienu grozījumi izdarīti ar Protokolu, kas pēc paplašināšanās un Urugvajas raunda paredz pielāgot ar Rumāniju noslēgto Eiropas Līgumu [6] un kas ir stājies spēkā 1999. gada 1. janvārī.
(5) Protokolā Nr. 3 par pārstrādātu lauksaimniecības produktu tirdzniecību starp Bulgāriju un Kopienu grozījumi izdarīti ar Protokolu, kas pēc paplašināšanās unUrugvajas raunda paredz pielāgot ar Bulgāriju noslēgto Eiropas Līgumu [7] un kas ir stājies spēkā 2000. gada 1. jūlijā.
(6) Protokols Nr. 2 par pārstrādātu lauksaimniecības produktu tirdzniecību, kurā grozījumi izdarīti par Protokolu, kas groza ar Igaunijas Republiku noslēgto Eiropas Līgumu [8], stājās spēkā 1999. gada 1. septembrī.
(7) Protokols Nr. 2 par pārstrādātu lauksaimniecības produktu tirdzniecību, kurā grozījumi izdarīti par Protokolu, kas groza ar Lietuvas Republiku noslēgto Eiropas Līgumu [9], stājās spēkā 1999. gada 1. septembrī.
(8) Protokols Nr. 2 par pārstrādātu lauksaimniecības produktu tirdzniecību, kurā grozījumi izdarīti par Protokolu, kas groza ar Latvijas Republiku noslēgto Eiropas Līgumu [10], stājās spēkā 2000. gada 1. martā.
(9) Nodevas, ko paredz šie pasākumi, nedrīkst būt augstākas par nodevām, kuras piemēro atbilstīgi kopīgajiem muitas tarifiem.
(10) Komisijas Regula (EK) Nr. 1460/96 [11], kurā jaunākie grozījumi izdarīti ar Regulu (EK) Nr. 2495/97 [12], paredz sīki izstrādātus noteikumus, lai piemērotu atvieglotu tirdzniecības režīmu, kas attiecas uz dažām precēm, kuras iegūst lauksaimniecības produktu pārstrādē, kā noteikts Regulas (EK) Nr. 3448/93 7. pantā,
IR PIEŅĒMUSI ŠO REGULU.
1. pants
Šī regula paredz samazinātus lauksaimniecības komponentus, kas no 2000. gada 1. jūlija piemērojami to preču importam, uz kurām attiecas Regula (EK) Nr. 3448/93 un kurām lauksaimniecības komponenta samazinājumu paredz ar attiecīgajām valstīm noslēgtie nolīgumi par atvieglojumiem, kā arī atbilstīgi samazināti papildu nodokļi.
2. pants
Šīs regulas I un II pielikumā norādītās summas piemēro importam no Čehijas Republikas, ņemot vērā nosacījumus, kas noteikti Protokolā Nr. 3, kurš pievienots ar Čehijas Republiku noslēgtajam Nolīgumam par tirdzniecību un ar to saistītiem pasākumiem.
Šīs regulas III un IV pielikumā norādītās summas piemēro importam no Slovākijas Republikas, ņemot vērā nosacījumus, kas noteikti Protokolā Nr. 3, kurš pievienots ar Slovākijas Republiku noslēgtajam Nolīgumam par tirdzniecību un ar to saistītiem pasākumiem.
Šīs regulas V, VI, VII un VIII pielikumā norādītās summas piemēro importam no Ungārijas Republikas, ņemot vērā nosacījumus, kas noteikti Protokolā Nr. 3, kurš pievienots ar Ungārijas Republiku noslēgtajam Nolīgumam par tirdzniecību un ar to saistītiem pasākumiem.
Šīs regulas IX un X pielikumā norādītās summas piemēro importam no Rumānijas, ņemot vērā nosacījumus, kas noteikti Protokolā Nr. 3, kurš pievienots ar Rumāniju noslēgtajam Nolīgumam par tirdzniecību un ar to saistītiem pasākumiem.
Šīs regulas XI un XII pielikumā norādītās summas piemēro importam no Bulgārijas, ņemot vērā nosacījumus, kas noteikti Protokolā Nr. 3, kurš pievienots ar Bulgāriju noslēgtajam Nolīgumam par tirdzniecību un ar to saistītiem pasākumiem.
Šīs regulas XIII un XIV pielikumā norādītās summas piemēro importam no Igaunijas Republikas, ņemot vērā nosacījumus, kas noteikti Protokolā Nr. 2, kurš pievienots ar Igaunijas Republiku noslēgtajam Nolīgumam par tirdzniecību un ar to saistītiem pasākumiem.
Šīs regulas XV un XVI pielikumā norādītās summas piemēro importam no Lietuvas Republikas, ņemot vērā nosacījumus, kas noteikti Protokolā Nr. 2, kurš pievienots ar Lietuvas Republiku noslēgtajam Nolīgumam par tirdzniecību un ar to saistītiem pasākumiem.
Šīs regulas XVII un XVIII pielikumā norādītās summas piemēro importam no Latvijas Republikas, ņemot vērā nosacījumus, kas noteikti Protokolā Nr. 2, kurš pievienots ar Latvijas Republiku noslēgtajam Nolīgumam par tirdzniecību un ar to saistītiem pasākumiem.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2000. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 10. jūlijā

Labels: 17
5
3
6
18
15